Document ID: /roh_data/filtered/fineweb-2-filterrobots_roh.jsonl.gz/60331

Il giugader da la naziunala svizra Xherdan Shaqiri mida da la liga englaisa en la liga franzosa, tar il club d'Olympique Lyon. Quai ha confermà il club franzos, suenter ch'i aveva gia dà talas speculaziuns. Il Svizzer da 29 onns haja suttascrit in contract da trais onns enfin il 2024. La summa da transfer giaschia tar 6 milliuns, uschia il club franzos.
Xherdan Shaqiri banduna Liverpool suenter trais onns. Cun il club englais ha el gudagnà il 2019 la Champions League. Avant aveva il giugader central giugà tar il FC Bayern München, a Basilea, Inter Milaun e Stoke City.